Paġna Fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8404. Il-EUR-Lex hu l-aċċess fuq l-internet għal-liġi Ewropea. fit-taqsima tal-amalgamazzjoni tal-websajt tal-Kummissjoni dwar il-Kompetizzjoni (http://ec.europa.eu/competition/mergers/cases/). Din il-websajt tipprovdi diversi faċilitajiet li jgħinu sabiex jinstabu d-deċiżjonijiet individwali ta' amalgamazzjoni, inklużi l-kumpanija, in-numru tal-każ, id-data u l-indiċi settorjali, f'forma elettronika fil-websajt EUR-Lex (http://eur-lex.europa.eu/homepage.html?locale=mt) fid-dokument li jġib in-numru 32017M8426. Il-EUR-Lex hu l-aċċess fuq l-internet għal-liġi Ewropea. IL-KUNSILL TAL-UNJONI EWROPEA, Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 314 tiegħu, flimkien mat-Trattat li jistabbilixxi l-Komunità Ewropea tal-Enerġija Atomika, u b'mod partikolari l-Artikolu 106a tiegħu, fil-12 ta' April 2017, il-Kummissjoni ppreżentat proposta li fiha l-abbozz ta' baġit emendatorju Nru 2 għall-baġit ġenerali għas-sena finanzjarja 2017, IDDEĊIEDA KIF ĠEJ: Il-pożizzjoni tal-Kunsill dwar l-abbozz ta' baġit emendatorju Nru 2 tal-Unjoni Ewropea għas-sena finanzjarja 2017 ġiet adottata fit-8 ta' Ġunju 2017. Jista' jinkiseb aċċess għat-test sħiħ għall-konsultazzjoni jew għat-tniżżil mis-sit web tal-Kunsill: http://www.consilium.europa.eu/ Magħmul fi Brussell, it-8 ta' Ġunju 2017. Il-Kumitat Konsultattiv (8 Stati Membri) jaqbel mal-Kummissjoni li t-Tranżazzjoni tikkostitwixxi konċentrazzjoni fis-sens tal-Artikolu 3(1)(b) tar-Regolament dwar l-Għaqdiet. Il-Kumitat Konsultattiv (8 Stati Membri) jaqbel mal-Kummissjoni li t-Tranżazzjoni għandha dimensjoni tal-Unjoni skont l-Artikolu 1(2) tar-Regolament dwar l-Għaqdiet. Il-Kumitat Konsultattiv (8 Stati Membri) jaqbel mad-definizzjonijiet tal-Kummissjoni tas-swieq tal-prodotti rilevanti għall-prodotti formulati għall-protezzjoni tal-għelejjel, jiġifieri mas-segmentazzjoni ta': Swieq għall-erbiċidi; Swieq għall-insettiċidi; Swieq għall-fungiċidi; Swieq għar-regolaturi tat-tkabbir tal-pjanti; Swieq għall-prodotti ta' trattament taż-żrieragħ; Swieq għall-prodotti ta' trattament ta' wara l-ħsad; Swieq għall-prodotti għall-ħaxix ikkurat (lawn) u għall-ġonna; u Swieq għan-nutrijenti. Il-Kumitat Konsultattiv (8 Stati Membri) jaqbel mad-definizzjonijiet tal-Kummissjoni tas-swieq tal-prodotti rilevanti li ġejjin: Swieq għall-ingredjenti attivi; u Swieq għall-materja prima. Il-Kumitat Konsultattiv (8 Stati Membri) jaqbel mad-definizzjonijiet tal-Kummissjoni tas-swieq ġeografiċi rilevanti b'rabta ma': Swieq għal prodotti formulati għall-protezzjoni tal-għelejjel; Swieq għall-ingredjenti attivi; u Swieq għall-materja prima. Il-Kumitat Konsultattiv (8 Stati Membri) jaqbel mal-valutazzjoni tal-Kummissjoni li t-Tranżazzjoni xxekkel b'mod sinifikanti l-kompetizzjoni effettiva f'diversi swieq nazzjonali għal: Fungiċidi għaċ-ċereali, għall-frott, għall-kolza, u għall-ħxejjex; Insettiċidi għaċ-ċereali, għall-qamħirrum, għall-frott, għall-kolza, u għall-ħxejjex; Regolaturi tat-tkabbir tal-pjanti għaċ-ċereali; Prodotti ta' trattament taż-żrieragħ għaċ-ċereali u għall-pitrava zokkrija; u Erbiċidi għaċ-ċereali, għall-qamħirrum, għall-ġirasol, u għall-ħxejjex. Il-Kumitat Konsultattiv (8 Stati Membri) jaqbel mal-Kummissjoni li l-impenji finali mogħtija mill-Partijiet fis-27 ta' Jannar 2017 jeliminaw it-tħassib dwar il-kompetizzjoni identifikat mill-Kummissjoni. Il-Kumitat Konsultattiv (8 Stati Membri) jaqbel mal-valutazzjoni tal-Kummissjoni li t-Tranżazzjoni ma xxekkilx b'mod sinifikanti l-kompetizzjoni effettiva f'diversi swieq nazzjonali għal: Fungiċidi għaċ-ċereali, għall-frott, għall-kolza, għall-pitrava zokkrija, għall-ġirasol, u għall-ħxejjex; Insettiċidi għaċ-ċereali, għall-qamħirrum, għall-frott, għall-kolza, għall-ġirasol u għall-ħxejjex; Regolaturi tat-tkabbir tal-pjanti għaċ-ċereali; Prodotti ta' trattament taż-żrieragħ għaċ-ċereali. għall-ġirasol, u għall-ħxejjex; Erbiċidi għaċ-ċereali, għall-qamħirrum, għall-qoton, għall-frott, għall-kolza, għall-pitrava zokkrija, għall-fażola tas-sojja, għall-ġirasol, u għall-ħxejjex; Nutrijenti għall-frott Prodotti għall-ħaxix ikkurat (lawn) u għall-ġonna; u Prodotti ta' trattament ta' wara l-ħsad għall-frott. Il-Kumitat Konsultattiv (8 Stati Membri) jaqbel mal-valutazzjoni tal-Kummissjoni li t-Tranżazzjoni ma xxekkilx b'mod sinifikanti l-kompetizzjoni effettiva f'rabta mas-swieq għal: Il-Kumitat Konsultattiv (8 Stati Membri) jaqbel mal-Kummissjoni li, it-Tranżazzjoni, soġġetta għall-konformità sħiħa mal-impenji finali mogħtija mill-Partijiet fis-27 ta' Jannar 2017, ma xxekkilx b'mod sinifikanti l-kompetizzjoni effettiva fis-suq intern jew f'parti sostanzjali minnu. Il-Kumitat Konsultattiv (8 Stati Membri) jaqbel mal-Kummissjoni li jenħtieġ li t-Tranżazzjoni tkun iddikjarata bħala kompatibbli mas-suq intern u mat-tħaddim tal-Ftehim ŻEE f'konformità mal-Artikolu 2(2) u 8(2) tar-Regolament dwar l-Għaqdiet u mal-Artikolu 57 tal-Ftehim ŻEE. ChemChina hija attiva fis-settur agrokimiku permezz ta' China National Agrochemical Corporation, li tikkontrolla lis-sussidjarja tagħha akkwiżita totalment Adama Agricultural Solutions ("Adama", Iżrael). Adama hija primarjament attiva fil-livell globali fil-manifattura u fil-bejgħ ta' prodotti formulati għall-protezzjoni tal-għelejjel bil-privattiva skaduta. Syngenta huwa attur globali fis-settur agrokimiku, attiv fost l-oħrajn fir-riċerka, l-iżvilupp, il-manifattura u l-kummerċjalizzazzjoni ta' prodotti għall-protezzjoni tal-għelejjel u taż-żrieragħ. L-investigazzjoni tal-Kummissjoni fl-ewwel fażi qajmet dubji serji fir-rigward tal-kompatibbiltà tat-Tranżazzjoni mas-suq intern u mal-Ftehim ŻEE, b'mod partikolari f'rabta mal-effetti orizzontali tat-Tranżazzjoni f'għadd kbir ta' swieq Ewropej tal-protezzjoni tal-għelejjel. Barra minn hekk, kien hemm bżonn ta' investigazzjoni ulterjuri f'rabta mal-prodotti għall-ħaxix ikkurat (lawn) u għall-ġonna, mas-suq kummerċjali globali għal għadd ta' ingredjenti attivi u effetti possibbli ta' esklużjoni (mis-suq) b'riżultat tal-prattiċi tal-iggruppar. Fit-28 ta' Ottubru 2016, il-Kummissjoni adottat deċiżjoni li tagħti bidu għall-proċedimenti skont l-Artikolu 6(1)(c) tar-Regolament dwar l-Għaqdiet li għaliha l-Partijiet ippreżentaw kummenti bil-miktub fid-9 u fid-29 ta' Novembru 2016. Fis-16 ta' Novembru 2016, fuq talba tal-Partijiet u skont it-tieni sottoparagrafu tal-Artikolu 10(3) tar-Regolament dwar l-Għaqdiet, il-perjodu tat-tieni fażi għar-rieżami tat-Tranżazzjoni ġie estiż b'10 ijiem ta' xogħol. Skont l-istess bażi ġuridika, bi qbil mal-Partijiet, fit-3 ta' Jannar 2017, il-Kummissjoni estendiet ulterjorment dak il-perjodu ta' rieżami b'10 ijiem ta' xogħol. Fuq it-talba tagħha stess, irrikonoxxejt Finchimica S.p.A bħala terza interessata fil-proċedimenti attwali fil-11 ta' Jannar 2017. Il-Partijiet ippreżentaw l-ewwel sett ta' impenji fl-10 ta' Jannar 2017. Abbażi ta' rispons li ħareġ mit-test tas-suq immirat tal-Kummissjoni fir-rigward ta' dan il-pakkett, imniedi fl-10 ta' Jannar 2017, il-Partijiet ippreżentaw impenji mtejba fis-27 ta' Jannar 2017 (l-"Impenji Finali"). Fl-abbozz tad-Deċiżjoni, il-Kummissjoni tasal għall-konklużjoni li l-Impenji Finali huma adegwati u biżżejjed biex jeliminaw kull xkiel sinifikanti għall-kompetizzjoni effettiva fis-swieq tal-protezzjoni tal-għelejjel li fihom tqajjem tħassib dwar il-kompetizzjoni. B'hekk, il-Kummissjoni tiddikjara t-Tranżazzjoni bħala kompatibbli mas-suq intern u mal-Ftehim ŻEE, soġġetta għal kundizzjonijiet u obbligi maħsuba biex jiżguraw li l-Partijiet jikkonformaw mal-Impenji Finali. Irrevedejt l-abbozz tad-Deċiżjoni skont l-Artikolu 16(1) tad-Deċiżjoni 2011/695/UE u kkonkludejt li dan jittratta biss l-oġġezzjonijiet li fir-rigward tagħhom il-Partijiet ingħataw l-opportunità li jesprimu l-fehmiet tagħhom. Kollox ma' kollox, nikkonkludi li l-eżerċizzju effettiv tad-drittijiet proċedurali, f'dan il-każ, ġie rrispettat. Brussell, l-24 ta' Marzu 2017. ChemChina hija intrapriża tal-Istat Ċiniż ("SOE" – State-owned enterprise). ChemChina hija attiva fis-settur agrokimiku permezz tal-kumpanija agrokimika tagħha China National Agrochemical Corporation ("CNAC"). B'mod partikolari, CNAC tikkontrolla lis-sussidjarja tagħha akkwiżita totalment ADAMA Agricultural Solutions Ltd ("Adama"). Adama hija kumpanija bbażata f'Iżrael li, sa ftit ilu, kienet ikkontrollata b'mod konġunt mill-kumpanija minn Iżrael Koor Industries Ltd ("Koor") u minn ChemChina. Adama hija primarjament attiva fil-manifattura u/jew fid-distribuzzjoni ta' prodotti formulati bil-privattiva skaduta għall-protezzjoni tal-għelejjel u għall-kontroll professjonali tal-organiżmi ta' ħsara, inkluża firxa wiesgħa ta' erbiċidi, insettiċidi u fungiċidi, trattament taż-żrieragħ, u prodotti għal ħaxix ikkurat (lawn) u għall-ġonna. Hija tbigħ ukoll ingredjenti attivi ("IA"). Adama hija attiva fuq livell globali. CNAC timmanifattura u tbigħ prodotti kimiċi għal użu fl-agrikoltura (protezzjoni tal-għelejjel), inklużi IA bil-privattiva skaduta, u prodotti formulati użati għall-prodotti tal-protezzjoni tal-għelejjel għall-agrikoltura, prinċipalment barra miż-Żona Ekonomika Ewropea (ŻEE). Syngenta huwa negozju globali li jopera fis-settur agrokimiku, bil-kwartieri ġenerali tiegħu fl-Iżvizzera. Huwa jipproduċi u jbigħ prodotti għall-protezzjoni tal-għelejjel, żrieragħ, u prodotti għall-ħaxix ikkurat u għall-ġonna. Huwa attiv fuq bażi integrata vertikalment fir-riċerka, l-iżvilupp, il-manifattura u l-kummerċjalizzazzjoni ta' firxa wiesgħa ta' prodotti għall-protezzjoni tal-għelejjel u żrieragħ. Fit-23 ta' Settembru 2016, il-Kummissjoni Ewropea rċeviet notifika ta' konċentrazzjoni proposta skont l-Artikolu 4 tar-Regolament tal-Kunsill (KE) Nru 139/2004 li permezz tagħha l-intrapriża ChemChina takkwiżixxi, fis-sens tal-Artikolu 3(1)(b) tar-Regolament dwar l-Għaqdiet, il-kontroll tal-intrapriża Syngenta kollha kemm hi, permezz ta' xiri ta' ishma (it-"Tranżazzjoni"). Għar-referenza ChemChina u Syngenta jissejħu kollettivament il-"Partijiet", filwaqt li l-intrapriża frott it-Tranżazzjoni tissejjaħ "l-entità fuża". Permezz tad-Deċiżjoni tat-28 ta' Ottubru 2016, il-Kummissjoni kkonstatat li t-Tranżazzjoni qajmet dubji serji fir-rigward tal-kompatibbiltà tagħha mas-suq intern u bdiet proċedimenti skont l-Artikolu 6(1)(c) tar-Regolament dwar l-Għaqdiet. L-investigazzjoni fil-fond ikkonfermat it-tħassib tal-kompetizzjoni identifikat fil-bidu. Il-Partijiet ippreżentaw l-impenji finali fis-27 ta' Jannar 2017 ("Impenji Finali") li jagħmlu t-Tranżazzjoni kompatibbli mas-suq intern. Saret konsultazzjoni mal-Istati Membri dwar l-abbozz tad-Deċiżjoni matul il-Kumitat Konsultattiv dwar il-Konċentrazzjonijiet fit-23 ta' Marzu 2017, li ta opinjoni favorevoli. L-Uffiċjal tas-Seduta ta l-opinjoni favorevoli tiegħu dwar il-proċedimenti fir-rapport tiegħu li ġie ppreżentat fl-24 ta' Marzu 2017. Il-materja prima hija fattur produttiv li tintuża, fost affarijiet oħra, għall-produzzjoni ta' prodotti kimiċi. Il-Kummissjoni tqis kull materja prima bħala suq tal-prodotti distintiv. L-ambitu ġeografiku rilevanti huwa wieħed dinji, billi l-kummerċ tagħha jsir fuq bażi globali. L-Ingredjenti Attivi ("IA") huma l-komponenti ewlenin tal-prodotti għall-protezzjoni tal-għelejjel li jipproduċu l-effett bijoloġiku mixtieq (jiġifieri l-qerda tal-organiżmi ta' ħsara). Il-Kummissjoni tqis kull IA bħala suq tal-prodotti distintiv. Il-Kummissjoni se tħalli l-ambitu preċiż tad-definizzjoni tas-suq ġeografiku għall-IA miftuħ u se twettaq il-valutazzjoni tagħha fl-aktar livell restrittiv, jiġifieri minn tal-anqas madwar iż-ŻEE kollha. Il-prodotti għall-protezzjoni tal-għelejjel jintużaw għall-applikazzjoni fil-produzzjoni agrikola (u għal ċerti użi domestiċi) sabiex l-għelejjel ikunu protetti minn organiżmi bijoloġiċi (organiżmi ta' ħsara) li jistgħu jaffettwaw negattivament l-iżvilupp tal-għelejjel. Kategoriji differenti ta' prodott għall-protezzjoni tal-għelejjel jinkludu l-erbiċidi, l-insettiċidi, il-fungiċidi, ir-Regolaturi tat-Tkabbir tal-Pjanti ("PGR" – Plant Growth Regulators), it-trattamenti taż-żrieragħ, it-trattamenti ta' wara l-ħsad, in-nutrijenti u l-prodotti għall-ħaxix ikkurat u għall-ġonna. L-erbiċidi huma prodotti għall-protezzjoni tal-għelejjel li jikkontrollaw il-ħaxix ħażin. Għall-valutazzjoni tal-kompetizzjoni huwa rilevanti li ssir distinzjoni bejn (i) erbiċidi selettivi u (ii) erbiċidi mhux selettivi u skont l-għalla. L-insettiċidi huma prodotti għall-protezzjoni tal-għelejjel li għandhom l-għan li joqtlu jew jifgaw l-insetti sabiex jitħeġġeġ it-tkabbir tal-pjanti u jittejjeb il-ħsad mill-għelejjel. Jixraq li l-insettiċidi jkunu vvalutati fil-livell tal-għelejjel u tas-segmenti (insettiċidi għall-weraq/ħamrija) u li ssir distinzjoni bejn l-insetti li jomogħdu u dawk li jsoffu. Il-fungiċidi jilqgħu kontra d-deterjorament tal-pjanti u tal-prodotti mill-pjanti minħabba fungi jew moffa qabel u wara l-ħsad. Il-Kummissjoni twettaq il-valutazzjoni tagħha fl-aktar livell restrittiv, jiġifieri segmentazzjonijiet skont l-applikazzjoni għall-weraq jew għall-ħamrija, skont l-għalla u l-livell ta' mard. Ir-regolaturi tat-tkabbir tal-pjanti huma prodotti agrokimiċi li jrażżnu, jistimulaw jew jimmodifikaw it-tkabbir u l-iżvilupp tal-pjanti. Dawn iridu jkunu mifruda skont l-għelejjel individwali. It-trattament taż-żrieragħ huwa l-hekk imsejjaħ kisi taż-żrieragħ b'formulazzjonijiet speċifiċi għall-protezzjoni tal-għelejjel biex dawn jiġu protetti fl-istadji bikrin tal-iżvilupp tagħhom. Irid ikun hemm segmentazzjoni tagħhom f'insettiċidi u fungiċidi u skont l-għalla. Dawn is-swieq huma vvalutati fuq livell nazzjonali għaliex minn pajjiż għall-ieħor jeżistu ostakli regolatorji dovuti għal rekwiżiti differenti ta' reġistrazzjoni nazzjonali u ttikkettjar. Fil-każ attwali, it-Tranżazzjoni twassal għal trikkib orizzontali fir-rigward tal-fungiċidi, erbiċidi selettivi, insettiċidi, PGR u trattament taż-żrieragħ f'għadd ta' swieq nazzjonali fir-rigward taċ-ċereali, il-kolza, il-pitrava zokkrija, il-qamħirrum, il-frott, il-ħxejjex, il-ġirasol u għelejjel oħra (il-qoton u l-fażola tas-sojja). Kumplessivament, għall-2015 u fil-livell ta' Għalla/Settur/Segment/Sottosegment, il-Kummissjoni identifikat total ta' 462 suq li fihom hemm il-preżenza taż-żewġ Partijiet bi kwota kombinata tas-suq daqs jew ogħla minn 20 %. Il-Kummissjoni tat definizzjoni ta' żewġ settijiet ta' kriterji biex tidentifika s-swieq affettwati li fihom huwa improbabbli li t-Tranżazzjoni tqajjem tħassib dwar il-kompetizzjoni. L-ewwel sett ta' kriterji jidentifika s-swieq li fihom huwa improbabbli li l-livell ta' konċentrazzjoni u ż-żieda fil-konċentrazzjoni b'riżultat tat-Tranżazzjoni jkunu problematiċi. Dawn is-swieq mhux problematiċi jinkludi dawn li ġejjin: Swieq li fihom l-indiċi Herfindahl-Hirschmann (HHI – Hirschmann-Herfindahl index) ta' wara l-fużjoni huwa anqas minn 1 000; Skont il-Linji gwida dwar il-fużjonijiet orizzontali, swieq bħal dawn normalment ma jirrikjedux analiżi estensiva. Swieq li fihom l-HHI ta' wara l-fużjoni tkun bejn 1 000 u 2 000 u d-delta taħt il-250, dment li l-kwota kombinata tal-Partijiet tkun taħt il-50 %; jew Swieq li fihom l-HHI ta' wara l-fużjoni tkun 'il fuq minn 2 000 u d-delta taħt il-150, dment li l-kwota kombinata tal-Partijiet tkun taħt il-50 %. It-tieni sett ta' kriterji jidentifika swieq li huwa improbabbli li jkunu problematiċi minħabba l-kwoti tas-suq modesti (taħt it-30 %) tal-Partijiet u l-preżenza ta' minn tal-anqas tliet kompetituri alternattivi sinifikanti. Swieq oħra għaddew mill-valutazzjoni tal-Kummissjoni abbażi ta' valutazzjoni li kkunsidrat il-livell ta' kwota tas-suq, il-grad ta' viċinanza tal-kompetizzjoni bejn il-prodotti tal-Partijiet (abbażi tal-ingredjenti attivi u l-ipprezzar), il-preżenza ta' ta' atturi ġeneriċi oħra u n-nuqqas ta' prodotti ppjanati fil-portafoll tal-Partijiet. Abbażi ta' valutazzjoni tal-kompetizzjoni li tqis il-livell tal-kwota tas-suq, il-viċinanza tal-kompetizzjoni bejn il-prodotti tal-Partijiet, l-eżistenza ta' prodotti ppjanati fil-portafoll tal-Partijiet u n-nuqqas ta' kompetizzjoni ġenerika għajr għal Adama, il-Kummissjoni kkonkludiet li t-Tranżazzjoni twassal għal xkiel sinifikanti tal-kompetizzjoni effettiva ("SIEC" – significant impediment of effective competition) f'115-il suq tal-protezzjoni tal-għelejjel li jkopru seba' kategoriji differenti ta' għelejjel. Is-swieq li fihom il-Kummissjoni sabet SIEC huma: għoxrin suq għall-fungiċidi fiċ-ċereali, fil-frott, fil-kolza, fil-pitrava zokkrija u fil-ħxejjex. Il-Partijiet għandhom firxa ta' prodotti għall-applikazzjoni kontra t-tbajja' tal-weraq, is-sadid, it-tossini Fusarium, il-moffa, il-moffa għamla ta' trab u l-oomiċeti f'dawn l-għelejjel; tnejn u għoxrin suq għall-erbiċidi selettivi fiċ-ċereali, fil-qamħirrum, fil-ġirasol u fil-ħxejjex. Il-Partijiet għandhom firxa ta' prodotti li jiġu applikati għal dawn l-għelejjel jiġifieri prodotti kontra d-dikotiledoni (għal wara l-ġerminazzjoni tal-għalla), graminiċidi (kemm għal qabel kif ukoll għal wara l-ġerminazzjoni) u erbiċidi selettivi b'azzjoni mifruxa (kemm għal qabel kif ukoll għal wara l-ġerminazzjoni); sitta u erbgħin suq għall-insettiċidi fiċ-ċereali, fil-qamħirrum, fil-frott, fil-kolza u fil-ħxejjex. Il-Partijiet għandhom portafoll qawwi ta' prodotti b'azzjoni mifruxa (kemm b'applikazzjoni għall-weraq kif ukoll għall-ħamrija), prodotti għall-użu kontra l-insetti li jomogħdu (applikazzjoni għall-weraq) u prodotti għall-użu kontra l-insetti li jsoffu (applikazzjoni għall-weraq); tnejn u għoxrin suq għall-PGR għaċ-ċereali inkluż ix-xgħir, il-qamħ u ċereali oħra; ħamest iswieq għat-trattament taż-żrieragħ għaċ-ċereali inkluż ix-xgħir, il-qamħ u ċereali oħra. It-Tranżazzjoni ġġib magħha trikkib orizzontali bejn l-attivitajiet tal-Partijiet fis-suq għall-IA kummerċjali, li huwa l-bejgħ ta' IA lil kumpaniji oħra attivi fis-suq downstream għall-forniment ta' prodotti għall-protezzjoni tal-għelejjel. Il-Kummissjoni kkonstatat li kien improbabbli li l-konċentrazzjoni ssaħħaħ b'mod sinifikanti l-pożizzjoni tas-suq tal-Partijiet fis-swieq kummerċjali tal-IA u/jew taltera sostanzjalment l-istruttura eżistenti tas-suq. Is-suq kummerċjali għall-IA huwa kkaratterizzat minn ċertu grad ta' kapaċità ta' riżerva u apparti l-Partijiet jeżistu fornituri alternattivi, b'mod partikolari fl-Asja u fiċ-Ċina. Il-Kummissjoni vvalutat ukoll l-abbiltà u l-inċentivi tal-Partijiet li jeskludu l-aċċess tal-kompetituri għall-kanal ta' distribuzzjoni downstream permezz tal-implimentazzjoni ta' strateġiji ta' ggruppar. Il-Kummissjoni kkonkludiet li t-Tranżazzjoni ma taffettwax materjalment l-abbiltà jew l-inċentivi tal-Partijiet jew ta' atturi oħra fir-Riċerka u l-Iżvilupp li jinvolvu ruħhom fi strateġiji ta' ggruppar. Ċerti parteċipanti fis-suq urew it-tħassib tagħhom li t-Tranżazzjoni tista' tagħmilha aktar diffiċli għal atturi agrokimiċi ġeneriċi iżgħar li jżommu u jġeddu r-reġistrazzjonijiet tal-IA u tal-prodotti fiż-ŻEE. Il-Kummissjoni eżaminat jekk, b'segwitu għat-Tranżazzjoni, l-entità fuża jkollhiex l-abbiltà li tirrestrinġi l-aċċess għall-materja prima/materjal intermedju a skapitu tal-kompetituri downstream ta' Syngenta fis-swieq tal-protezzjoni tal-għelejjel. Għall-IA fornuti miż-żewġ Partijiet, kif stabbilit preċedentement, huwa improbabbli li t-Tranżazzjoni xxekkel il-kompetizzjoni b'mod sinifikanti. Għall-IA pprovduti minn ChemChina jew minn Syngenta, dawn huma jew koperti mir-rimedji (ara aktar 'l isfel) jew inkella jeżistu biżżejjed fornituri alternattivi. Dan huwa minnu wkoll f'rabta mal-materja prima. Il-Kummissjoni eżaminat ukoll jekk, b'segwitu għat-Tranżazzjoni, l-entità fuża jkollhiex l-abbiltà li tirrestrinġi l-aċċess għas-suq downstream tal-prodotti għall-protezzjoni tal-għelejjel billi tnaqqas l-akkwisti tagħha ta' IA mingħand l-avversarji upstream tagħha. Il-Kummissjoni kkonstatat li l-entità fuża ma tkunx tista' timplimenta l-esklużjoni (mis-suq) tal-klijenti f'rabta mal-IA. Dan huwa minnu wkoll f'rabta mal-materja prima. Sabiex jittrattaw it-tħassib dwar il-kompetizzjoni indikat aktar 'il fuq, il-Partijiet ippreżentaw l-impenji deskritti hawn taħt. Sabiex it-Tranżazzjoni ssir waħda kompatibbli mas-suq intern fir-rigward tas-swieq tal-protezzjoni tal-għelejjel li ġew identifikati mill-Kummissjoni bħala li qegħdin iqajmu tħassib dwar il-kompetizzjoni, il-Partijiet ippreżentaw impenji skont l-Artikolu 8(2) tar-Regolament dwar l-Għaqdiet fid-9 u fl-10 ta' Jannar 2017 ("l-Impenji Inizjali"). Il-Kummissjoni nediet eżami tas-suq fir-rigward ta' dawn l-impenji. L-eżami tas-suq indika li l-Impenji Inizjali ma kinux biżżejjed biex jeliminaw għalkollox it-tħassib li tqajjem b'riżultat tat-Tranżazzjoni. Sabiex tindirizza l-kwistjonijiet li tqajmu fl-eżami tas-suq, il-Parti Notifikanti ppreżentat sett finali ta' impenji fis-27 ta' Jannar 2017 ("l-Impenji Finali"). L-Impenji Finali ppreżentati mill-Partijiet essenzjalment jikkonsistu fiċ-ċessjoni lil xerrej wieħed jew aktar ta' parti kbira mill-assi ta' Adama u wħud mill-assi ta' Syngenta fil-protezzjoni tal-għelejjel (in-"Negozju ċedut"). L-Impenji jinkludu: ir-reġistrazzjonijiet tal-prodotti għall-protezzjoni tal-għelejjel f'kull Stat Membru taż-ŻEE tal-Parti li qed iċċedi, li għalihom il-Parti għandha tali reġistrazzjonijiet għal sitt prodotti ppjanati elenkati fit-Tabella 2 dwar ir-rimedji (il-Portafoll 2); ir-reġistrazzjonijiet tal-prodotti għall-protezzjoni tal-għelejjel f'kull Stat Membru taż-ŻEE tal-Parti li qed iċċedi, li għalihom il-Parti għandha tali reġistrazzjonijiet għal 21 prodott formulat li, skont il-Partijiet, x'aktarx li se tispiċċalhom l-approvazzjoni regolatorja bejn l-2017 u l-2023 (il-Portafoll 3); il-proprjetà intellettwali reġistrata kollha inklużi l-ismijiet tad-ditti u t-trademarks użati primarjament min-Negozju f'Ċessjoni fiż-ŻEE, jew aċċess liberu għalihom; għarfien espert użat min-Negozju f'Ċessjoni; kuntratti ma' fornituri terzi għall-manifattura u għall-bejgħ tal-prodotti fin-Negozju f'Ċessjoni, meta applikabbli; fuq l-għażla tax-Xerrej, in-Negozju f'Ċessjoni jista' wkoll jinkludi unikament għall-bejgħ fiż-ŻEE u għal perjodu ta' massimu ta' [...] wara l-Għeluq, (i) manifattura bi ħlas u ftehimiet ta' forniment għall-prodotti inkluż fin-Negozju f'Ċessjoni a spejjeż tal-produzzjoni rispettivi tal-Partijiet, meta tali prodotti jkunu manifatturati mill-Partijiet jew (ii) l-aħjar sforz min-naħa tal-Partijiet biex ifornu l-prodotti fin-Negozju f'Ċessjoni permezz ta' ftehimiet konsekuttivi ta' forniment ma' Partijiet terzi bil-prezz bl-ingrossa mħallas mill-Partijiet, meta tali prodotti jkunu fornuti lin-Negozju f'Ċessjoni minn fornituri terzi; fuq l-għażla tax-Xerrej, il-persunal li jkun raġonevolment ikkunsidrat bħala neċessarju għaż-żamma tal-vijabbiltà, tal-kummerċjabbiltà u tal-kompetittività tan-Negozju f'Ċessjoni; liċenzja irrevokabbli, trasferibbli, ħielsa mir-royalties, għall-aċċess u għall-użu ta' data ta' reġistrazzjoni relatata mal-ingredjenti attivi sekondarji użati fit-taħlitiet inklużi fin-Negozju f'Ċessjoni; listi tal-klijenti taż-ŻEE u rekords oħra; inventarju u arranġamenti għall-forniment ta' servizzi tranżizzjonali għal tul ta' [...] (li jaf ikun estiż ulterjorment għal [...]); "dritt ta' aċċess" għax-Xerrej biex jipparteċipa f'task forces fil-futur li l-Partijiet ikunu involuti fihom għat-tieni rawnd ta' reġistrazzjoni tal-prodotti ċeduti, bl-għan li l-kostijiet ikunu kondiviżi u tkun evitata d-duplikazzjoni tal-istudji u tal-provi. It-tliet Portafolli għandhom ikunu rreklamati għall-bejgħ mill-Partijiet bħala negozju wieħed iżda jistgħu wkoll jinbiegħu individwalment lil xerrejja differenti, jew f'partijiet u kombinazzjonijiet differenti lil xerrejja separati, dment li jinbiegħu l-prodotti kollha mill-portafolli kollha, u li l-bejgħ lil aktar minn xerrej wieħed ma jkollux effett fuq il-vijabbiltà u l-kompetittività tan-Negozju f'Ċessjoni. Il-Kummissjoni kkonkludiet li l-Impenji Finali huma adegwati u biżżejjed biex jeliminaw kull xkiel sinifikanti għall-kompetizzjoni effettiva fis-swieq tal-protezzjoni tal-għelejjel li fihom tqajjem tħassib dwar il-kompetizzjoni. Għar-raġunijiet imsemmijin hawn fuq, id-deċiżjoni tikkonkludi li l-konċentrazzjoni proposta mhijiex se xxekkel il-kompetizzjoni effettiva fis-Suq Intern jew f'xi parti sostanzjali minnu b'mod sinifikanti. Konsegwentement, il-konċentrazzjoni għandha tiġi ddikjarata kompatibbli mas-Suq Intern u mat-tħaddim tal-Ftehim ŻEE, f'konformità mal-Artikolu 2(2) u l-Artikolu 8(2) tar-Regolament dwar l-Għaqdiet u l-Artikolu 57 tal-Ftehim ŻEE. Dan id-dokument huwa disponibbli fuq is-sit web tal-internet li ġej: https://circabc.europa.eu/w/browse/36205e98-8e7a-47d7-808d-931bc5baf6ee L-attivitajiet kummerċjali tal-impriżi kkonċernati huma: Clemens u Robert Tönnies jikkontrollaw konġuntament it-Tönnies Group, li huwa attiv fil-qasam tal-qtil tal-ħnieżer u tal-baqar (kif ukoll fit-tqattigħ u fid-dissussar tal-laħam), tal-bejgħ ta' laħam frisk, tal-ipproċessar tal-laħam u tal-użu tal-iskart mill-biċċeriji, u jipprovdi servizzi relatati mal-loġistika. It-Tönnies Group jopera biċċeriji fil-Ġermanja, fid-Danimarka u fil-Polonja. Filwaqt li n-negozju tal-biċċeriji aktar 'il fuq fil-katina ta' attivitajiet jikkostitwixxi l-qalba tal-attivitajiet kummerċjali, Tönnies għandu wkoll faċilitajiet tal-ipproċessar tal-laħam fil-Ġermanja, fir-Renju Unit, fid-Danimarka, fi Franza u fil-Polonja. Clemens Tönnies bħalissa għandu l-kontroll esklussiv taż-Zur Mühlen Group, li huwa attiv fis-settur tal-laħam ipproċessat u jopera faċilitajiet tal-ipproċessar tal-laħam fil-Ġermanja u fil-Polonja. Il-prodotti li joffri jinkludu għadd kbir ta' prodotti tal-laħam ipproċessat, li l-maġġoranza tagħhom huma laħam tal-majjal, iżda jinkludi wkoll prodotti magħmula minn laħam taċ-ċanga u tat-tjur. Clemens Tönnies jikkontrolla wkoll, b'mod esklussiv jew f'partijiet, konġuntement ma' ibnu Maximilian Tönnies, l-Asset Group, li huwa attiv ukoll fil-qasam ta' prodotti tal-laħam ipproċessat. Huma joperaw faċilitajiet tal-ipproċessar tal-laħam fil-Ġermanja. Il-Kummissjoni tistieden lill-partijiet terzi interessati sabiex iressqu l-kummenti li jista' jkollhom dwar l-operazzjoni proposta lill-Kummissjoni. Il-kummenti jridu jaslu għand il-Kummissjoni mhux aktar tard minn 10 ijiem wara d-data ta' din il-pubblikazzjoni. Il-kummenti jistgħu jintbagħtu lill-Kummissjoni bil-faks (+32 22964301) jew bil-posta elettronika lil COMP-MERGER-REGISTRY@ec.europa.eu jew bil-posta, bir-referenza M.8510 — Robert Tönnies/Clemens Tönnies/Zur Mühlen Group u Asset Group, f'dan l-indirizz: Klassi 1.3 Ġobon Id-Denominazzjoni ta' Oriġini Protetta (DOP) "Ossolano" tista' tintuża biss għal ġobon li jissodisfa l-kundizzjonijiet u r-rekwiżiti stabbiliti f'din l-ispeċifikazzjoni. Hemm ukoll varjetà Alpina ta' ġobon DOP "Ossolano" li għandha d-deskrizzjonji addizzjonali "d'Alpe" (mill-Alpi). Il-forma u d-daqs tal-ġobon DOP "Ossolano" huma dawn li ġejjin: ċilindru dritt jew kemxejn imżaqqaq bil-ġnub ċatti jew kważi ċatti; piż ta' bejn 6,0 u 7,0 kg; u bejn 5,0 u 6,0 kg għall-varjetà Alpina; l-għoli tal-ġnub huwa bejn 6,0 cm u 9,0 cm; b'dijametru ta' bejn 29,0 cm u 32,0 cm. Il-ġobon DOP "Ossolano" għandu dawn il-karatteristiċi li ġejjin: il-qoxra: lixxa, regolari, il-kulur huwa isfar minn lewn it-tiben, b'tendenza li jibda jiskura iktar ma l-ġobon jimmatura; il-qalba: soda u elastika, b'toqob żgħar irregolari, li tvarja fil-kulur bejn isfar ċar minn lewn it-tiben u isfar skur minn lewn it-tiben għal isfar skur; it-togħma: aroma tipika armonjuża u delikata marbuta mal-varjetajiet staġjonali tal-veġetazzjoni li fuqha jirgħu l-baqar, li maż-żmien issir aktar qawwija u tfuħ. Il-ġobon DOP "Ossolano" għandu dawn il-parametri li ġejjin relatati mal-kompożizzjoni: il-kontenut ta' xaħam minimu tal-materja niexfa huwa 40 %. Il-ġobon DOP "Ossolano" jiġi mmaturat għal mill-anqas 60 (sittin) jum mid-data li fiha l-ħalib jiġi proċessat għall-ewwel darba. Il-piżijiet u d-dimensjonijiet ta' hawn fuq jirreferu għall-prodott meta jkun ġie mmaturat għal perjodu minimu. Il-ġobon Alpin DOP "Ossolano" huwa magħmul minn ħalib li jiġi prodott u ffurmat f'ġobon fuq il-mergħat Alpini li jinsabu fiż-żona definita, f'għoli ta' mhux inqas minn 1 400 m 'l fuq mil-livell tal-baħar. Il-ġobon DOP "Ossolano" u l-"Ossolano" Alpin huma magħmulin esklussivament minn ħalib tal-baqar sħiħ li ġej minn dawn ir-razez li ġejjin: Bruna (Brown), Frisona (Friesian), Pezzata Rossa u r-razez imħallta tagħhom. Il-ġobon DOP "Ossolano" huwa magħmul esklussivament minn ħalib tal-baqar sħiħ, minn żewġ jew erba' taħlibiet suċċessivi, matul is-sena kollha (mill-1 ta' Jannar sal-31 ta' Diċembru). Il-ġobon Alpin DOP "Ossolano" (d'Alpe) jiġi prodott esklussivament minn ħalib tal-baqar sħiħ, minn taħliba jew żewġ taħlibiet suċċessivi, fil-perjodu mill-1 ta' Ġunju sat-30 ta' Settembru ta' kull sena. L-għalf tal-bhejjem li l-ħalib tagħhom jintuża sabiex jiġi prodott il-ġobon DOP "Ossolano" jikkonsisti f'ħaxix u/jew għalf miksub fiż-żona definita, għal mill-inqas 60 % tal-materja niexfa totali kull sena; il-konċentrati taċ-ċereali u l-għelejjel leguminużi u l-prodotti sekondarji li ġejjin mill-ipproċessar tagħhom, użati biex jiffurmaw l-għalf li jifdal, ma jridux jaqbżu l-40 % tal-materjal niexef totali għal kull sena. Fil-każ tal-ġobon Alpin DOP "Ossolano", l-għalf għall-perjodu tal-produzzjoni kkonċernata jikkonsisti f'ħaxix u/jew għalf miksub minn mergħat li jinsabu fiż-żona definita, għal mill-inqas 90 % tal-materja niexfa totali; il-konċentrati taċ-ċereali u l-għelejjel leguminużi u l-prodotti sekondarji li ġejjin mill-ipproċessar tagħhom, użati biex jiffurmaw l-għalf li jifdal, ma jridux jaqbżu l-10 % tal-materjal niexef totali għal kull sena. Fiż-żewġ każijiet il-vitamini u s-supplimenti tal-minerali jistgħu jiġu miżjuda fi ħdan il-limiti stabbiliti mil-liġi. Il-perċentwali ta' hawn fuq għandhom jitqiesu bi prekawzjoni, billi l-ġobon "Ossolano" jiġi prodott f'żona li hija kompletament muntanjuża fejn, f'xi snin, il-produzzjoni tal-għalf niexef tista' tkun partikolarment diffiċli u l-produzzjoni tal-għalf ikkonċentrat mhix fattibbli. Filwaqt li r-ragħa mhuwiex obbligatorju, dan jiġi regolarment ipprattikat fil-mergħat tal-wied fil-perjodu ta' bejn April u Ottubru, skont il-kundizzjonijiet tat-temp. Għall-ġobon Alpin "Ossolano", ir-ragħa huwa obbligatorju matul il-perjodu mill-1 ta' Ġunju sat-30 ta' Settembru. L-istadji kollha tal-proċess tal-produzzjoni: it-trobbija tal-annimali, it-taħlib, il-produzzjoni u l-maturazzjoni tal-ġobon iridu jsiru fiż-żona ġeografika definita. Il-ġobon DOP "Ossolano" jinħareġ għall-konsum sħiħ jew f'porzjonijiet. Il-ġobon sħiħ jista' jinħareġ għall-konsum, wara mill-inqas il-perjodu minimu ta' maturazzjoni, ladarba jkun ġie identifikat kif ġej: il-ġenb ikun ittimbrat bl-iskrizzjoni "Ossolano"; tkun imwaħħla tikketta tal-karti fuq il-wiċċ ta' fuq jew ta' taħt tal-ġobon; il-ġenb ikun immarkat. Il-ġobon jista' jinħareġ għall-konsum f'porzjonijiet, wara mill-inqas il-perjodu minimu ta' maturazzjoni, sakemm ikun possibbli li jiġi identifikat dan li ġej: biċċa mill-ġenb bl-iskrizzjoni "Ossolano"; biċċa mit-tikketta tal-karta; id-denominazzjoni ta' oriġini protetta (DOP) "Ossolano" fuq it-tikketta li teħel bil-kolla u/jew ir-rita stampata minn qabel fuq l-imballaġġ mill-produttur awtorizzat. L-attivitajiet ta' tqattigħ iridu jsiru fi stabbilimenti li jkollhom il-liċenzji tas-saħħa u tal-iġjene meħtieġa mitluba mil-liġi u li ġew inklużi fis-sistema ta' spezzjoni tal-korp ta' spezzjoni awtorizzat; dawn l-istabbilimenti jistgħu wkoll ikunu bbażati barra miż-żona ddefinita tad-DOP. F'dak il-każ, il-verifiki jistgħu jsiru mill-korp ta' spezzjoni awtorizzat jew minn kwalunkwe korp ieħor ta' spezzjoni skont talba għal delega magħmula mill-korp innifsu. Jekk l-imballaġġ tal-ġobon DOP "Ossolano", inkluż il-varjetà Alpina, jinvolvi t-tqaxxir u/jew it-tneħħija tal-qoxra (biċċiet, kubi, flieli, eċċ), li jagħmlu l-immarkar oriġinali inviżibbli, dan irid iseħħ biss fi ħdan iż-żona tal-produzzjoni definita fil-punt 4, sabiex tiġi żgurata t-traċċabilità. Il-forom varji kollha tal-ġobon jiġu identifikati waqt il-proċess tal-produzzjoni permezz tal-użu tal-ifformar u ta' tikketta tal-karti mwaħħla fuq naħa waħda miż-żewġ uċuħ tal-ġobon u permezz tal-immarkar, mhux qabel it-tmiem tal-perjodu minimu ta' maturazzjoni. Il-ġobon DOP "Ossolano" għandu r-referenza addizzjonali għall-Alpi (d'Alpe) fuq it-tikketta tal-karti biss. Il-forma tal-ġobon DOP "Ossolano" tiġi ttimbrata, b'mod li ma jaħraqx, bil-marka ta' oriġini ta' meta jsir u jkun fiha: l-isem "Ossolano", in-numru ta' identifikazzjoni tal-maħleb u spazju għall-marka. It-tikketta hija magħmula minn tliet partijiet prinċipali: ċirku ta' barra li jkun fih l-informazzjoni meħtieġa mil-liġi, il-lista tal-ingredjenti u l-isem kummerċjali tal-produttur; il-parti ċentrali tat-tikketta li jkun fiha l-logo tad-denominazzjoni, pożizzjonata fin-nofs tat-tikketta u ripetuta f'forma ta' raġġi ta' daqs proporzjonali għal-logo l-ieħor, u s-simbolu grafiku Komunitarju. Għall-varjetà Alpina prodotta f'mergħat Alpini, l-indikazzjoni "d'Alpe". il-forma ovali pożizzjonata fin-naħa t'isfel tat-tikketta li fiha l-ismijiet tal-produttur, dak li jieħu ħsieb il-maturazzjoni, dak li jagħmel il-porzjonijiet u dak li jippakkja. It-tikketti huma distinti kif ġej: Il-ġobon DOP "Ossolano" għandu tikketta ta' lewn aħdar solidu li tiċċara fin-nofs u hija ta' lewn aħdar ċar madwar it-truf. Il-ġobon Alpin DOP "Ossolano" (d'Alpe) għandu tikketta ta' lewn kannella li tiċċara fin-nofs u hija ta' lewn kannella ċar madwar it-truf, bir-referenza "d'Alpe" stampata f'nofs ċirku fuq il-quċċata tal-muntanja tal-logo ċentrali. Il-varjetà Alpina tal-ġobon DOP "Ossolano" (d'Alpe) hija magħmula minn ħalib li jiġi prodott u ffurmat f'ġobon fuq il-mergħat Alpini li jinsabu fl-istess żona definita, f'għoli ta' mhux inqas minn 1 400 m 'l fuq mil-livell tal-baħar. It-territorju fl-iktar parti ta' fuq tar-Reġjun tal-Piemonte, bejn il-Cantons (Żvizzeri) ta' Valais/Wallis u Ticino, bejn l-Alpi Pennine u l-Alpi Lepontine, huwa msejjaħ il-wied Ossola. It-tul mit-Tramuntana san-Nofsinhar huwa ta' 70 km b'wisa' massimu ta' bejn wieħed u ieħor 35 km. Min-Nofsinhar huwa mdawwar mil-Lag Maggiore fejn, fi ftit kilometri, jogħla għal 4 600 m 'l fuq mil-livell tal-baħar sal-grupp ta' muntanji Monte Rosa u ħafna quċċati oħra f'għoli ta' 'l fuq minn 3 200 m. Iż-żona definita hija kkaratterizzata minn pajsaġġ aħrax u irregolari, li jikkawża frammentazzjoni estrema f'azjendi agrikoli żgħar, li fihom bejn 10 sa massimu ta' 70 annimal li jreddgħu, flimkien ma' mħaleb żgħar ta' koperattivi għall-ipproċessar u l-maturazzjoni. Iż-żona tal-produzzjoni tal-ġobon DOP "Ossolano" hija kompletament muntanjuża, b'għoljiet weqfin, u hija r-riżultat ta' fenomeni pedoġeniċi li wasslu għall-formazzjoni ta' ħamrija b'livelli baxxi ta' ossiġnu, permeabilità baxxa u aċidità tal-pH baxxa. Iż-żona għandha kundizzjonijiet klimatiċi kkaratterizzati minn ħafna xita kostanti meta mqabbla mal-medja nazzjonali u reġjonali. Flimkien mat-temperaturi lokali, bħala medja aktar baxxi milli fiż-żoni tal-viċinat, dan jiffavorixxi t-tkabbir ta' pjanti tal-mergħat partikulari u l-preservazzjoni ta' mikroklimi li huma ideali għall-maturazzjoni tal-ġobon. Il-ġobon DOP "Ossolano" għandu kwalitajiet uniċi marbuta mal-ambjent li fih jiġi prodott u l-bhejjem u t-tradizzjonijiet tal-produzzjoni tal-ġobon tal-wied Ossola, kif ukoll mal-pajsaġġ, bħall-għelieqi u l-mergħat kemm fil-muntanji kif ukoll fil-wied, ikkaratterizzati minn bijodiversità estrema fuq l-għoljiet tat-territorju kollu. Il-ġobon "Ossolano" huwa espressjoni tal-għarfien espert kollettiv tal-bdiewa tal-Wied ta' Ossola, ir-riżultat ta' proċess kondiviż ta' kwalifikazzjoni. Ir-rabta tal-prodott mal-istorja u t-tradizzjonijiet lokali ġejja mill-interazzjoni bejn il-popolazzjonijiet indiġeni u Walser. Dawn tal-aħħar waslu tul is-sekli mill-Iżvizzera u stabbilixxew irwieħhom fiż-żona ta' Ossola, fejn saru waħda mit-tliet minoritajiet etniċi fil-Piemonte flimkien mal-Franko-Provenzali u l-Valdesi. Il-popolazzjoni Walser li stabbiliet ruħha fiż-żoni muntanjużi tal-wied ta' Ossola żviluppat teknika tal-produzzjoni tal-ġobon tagħha stess adattata għall-kundizzjonijiet klimatiċi partikolari (ħafna xita u temperaturi moderati), fejn is-"semi-tisjir" kien inkluż fil-proċess tal-produzzjoni sabiex jippermetti skular aħjar tax-xorrox. Dan, meta kkombinat mal-ippressar tal-ġobon, huwa dak li jikkaratterizza l-produzzjoni tal-ġobon "Ossolano". Dan jiffavorixxi l-għażla ta' mikroflora tal-ħalib speċifika li tikkundizzjona sew l-istadji sussegwenti tal-maturazzjoni u l-istaġjonatura. Huwa s-semi-tisjir u l-għażla konsistenti tal-mikroflora nattiva li jagħtu t-toqob żgħar u irregolari (iżgħar minn ħabba tar-ross) tipiċi lill-ġobon u l-konsistenza soda u elastika li jiddistingwu l-ġobon DOP "Ossolano" minn ġobnijiet oħra tal-Piemonte ta' daqs simili, li tipikament għandu qalba aktar ratba b'toqob ċkejkna, imqassmin b'mod indaqs. Il-qalba hija ta' lewn isfar, li tvarja minn isfar qawwi għal isfar lewn it-tiben. Il-kulur aktar qawwi huwa marbut sew mal-komponent tal-foraġġ tal-għalf tal-annimali tipiku tar-rebbiegħa u s-sajf u mal-maturazzjoni tal-ġobon, speċjalment jekk din issir f'ambjenti naturali. Barra minn hekk, il-fażi tal-istaġjonar hija kruċjali għall-kisba ta' profil sensorjali tipiku tal-ġobon "Ossolano" fejn il-kundizzjonijiet ambjentali ta' temperatura u umdità jistimulaw l-attivitajiet tal-mikroflora batterjali magħżula waqt l-istadji preċedenti tal-proċess tal-għamla tal-ġobon, b'hekk tgħin fid-definizzjoni tal-aroma u t-togħma tal-ġobon. Ir-riħa tiegħu hija delikata imma qawwija, b'noti ta' fjuri li jinkludu ħjiel ta' ġewż bħall-ġewż tal-Indja u l-ġellewż, li huma tipiċi taż-żona Alpina, u togħma ta' dijaċetil ta' butir distinta li tagħtih ħajja twila. Meta tomgħod il-ġobon sew u tħallih jisħon fil-ħalq toħroġ il-firxa sħiħa ta' togħma u riħa, fejn tħalli l-qalba soda u elastika tinħall fil-ħalq bil-mod. Dan joħroġ il-firxa aromatika sħiħa u estensiva tal-ġobon, b'mod partikolari t-togħma pikkanti tiegħu. (it-tieni subparagrafu tal-Artikolu 6(1) ta' dan ir-Regolament) It-test konsolidat tal-ispeċifikazzjoni tal-prodott huwa disponsibbli fuq is-sit web: http://www.politicheagricole.it/flex/cm/pages/ServeBLOB.php/L/IT/IDPagina/3335 billi wieħed imur direttament fuq is-sit elettroniku tal-Ministeru tal-Agrikoltura, l-Ikel u l-Forestrija (www.politicheagricole.it) u jikklikja fuq "Prodotti DOP u IGP" (fir-rokna tal-lemin ta' fuq tal-iskrin), u wara fuq "Prodotti DOP, IGP u STG" (fuq in-naħa tax-xellug tal-iskrin) u fl-aħħar billi jikklikkja fuq "Disciplinari di produzione all'esame dell'UE".